Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az országgyűlési biztos megállapította, hogy a 93/1998. (XII. 29.) OGY határozat akként módosította a közmédiumok kuratóriumai elnökségeiről szóló korábbi határozatot, hogy az elnökségek létszámát 10-ről 16-ra emelte, az új
Paragraph Index: 709

Az országgyűlési biztos megállapította, hogy a 93/1998. (XII. 29.) OGY határozat akként módosította a közmédiumok kuratóriumai elnökségeiről szóló korábbi határozatot, hogy az elnökségek létszámát 10-ről 16-ra emelte, az új tagokat pedig az 1998. évi országgyűlési választások utáni kormánypárti frakciók (FIDESZ-MPP, FKGP, MDF) és — új ellenzéki frakcióként — a MIÉP jelölték. Változatlanul az elnökségek tagjai maradtak a parlamentben frakcióval már nem rendelkező KDNP és MDNP által jelölt tagok, akiket az ellenzéki jelölteknél vettek figyelembe. Később a 2/1999. (III. 1.) OGY határozattal az MTV Közalapítvány kuratórium elnökségébe a kormánypárti frakció 4 jelöltjét megválasztották, az ellenzéki frakciók jelöltjeit viszont nem. A kuratórium így kezdte meg működését. Az országgyűlési biztos a beadvánnyal kapcsolatban mindenekelőtt a hatáskörét vizsgálta. Megállapította, hogy a kifogásolt országgyűlési határozat egyedi döntést tartalmaz, ezért nem tekinthető a jogalkotásról szóló 1987. évi XI. törvényben szereplő állami irányítás egyéb jogi eszközének. Az Országgyűlés az Alkotmány 19. § (1) bekezdése értelmében az Obtv. 29. § (1) bek. a) pontjában foglalt államhatalmi szerv. A közigazgatási jogorvoslattal nem támadható országgyűlési határozat elleni panaszt egy éven belül nyújtották be, állampolgári alkotmányos jog sérelmére hivatkozással. Mindezek alapján az Obtv. 16., 17. és 29. §-ában meghatározott hatásköri feltételek fennálltak. Az állampolgári jogok országgyűlési biztosa megállapította, hogy az Alkotmánybíróság egyes döntéseiben már elemezte a véleménynyilvánítási és tájékozódási szabadság megvalósulásának feltételeit a közszolgálati rádió és televízió

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes